Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Προφυλάξεις > Μπαταρίες (μόνο για το μοντέλο DSC-S5000)

## Μπαταρίες (μόνο για το μοντέλο DSC-S5000)

Σχετικά με την μπαταρία
Σχετικά με το υπόλοιπο φορτίο της μπαταρίας
Μπαταρίες που μπορείτε και δεν μπορείτε να χρησιμοποιήσετε με τη μηχανή σας
Σχετικά με τις αλκαλικές μπαταρίες (παρέχονται) / με τη μη επαναφορτιζόμενη μπαταρία οξυνικελίου (πωλείται χωριστά)
Σχετικά με τις μπαταρίες νικελίου-υδριδίου μετάλλου (πωλούνται χωριστά)

### Σχετικά με την μπαταρία

- Αποφύγετε τον αδέξιο χειρισμό, την αποσυναρμολόγηση, την τροποποίηση, τις κρούσεις ή τα κτυπήματα, π.χ. με σφυρί, από πτώση ή πάτημα της μπαταρίας.

- Μην χρησιμοποιείτε μια παραμορφωμένη ή κατεστραμμένη μπαταρία.

- Μην ανακατεύετε παλιές με καινούργιες μπαταρίες ή διαφορετικούς τύπους μπαταριών.

- Να αφαιρείτε τις μπαταρίες από τη μηχανή, όταν δεν σκοπεύετε να χρησιμοποιήσετε τη μηχανή για μεγάλες χρονικές περιόδους ή όταν οι μπαταρίες έχουν εξαντληθεί.

### Σχετικά με το υπόλοιπο φορτίο της μπαταρίας

A: Υψηλό
B: Χαμηλό

- Στην οθόνη εμφανίζεται μια ένδειξη του υπόλοιπου φορτίου της μπαταρίας.

- Απαιτείται περίπου ένα λεπτό μέχρι να εμφανιστεί η σωστή ένδειξη του υπόλοιπου φορτίου.

- Η ένδειξη του υπόλοιπου φορτίου ενδέχεται να μην είναι σωστή σε ορισμένες περιπτώσεις.

- Όταν το στοιχείο [Λειτ. εξοικονόμησης] έχει οριστεί στην επιλογή [Τυπική] ή [Μέγιστη τιμή], αν δεν χειριστείτε τη μηχανή για ένα συγκεκριμένο χρονικό διάστημα ενώ είναι ενεργοποιημένη, η οθόνη σβήνει και, στη συνέχεια, η μηχανή απενεργοποιείται αυτόματα (Λειτουργία αυτόματης απενεργοποίησης).

### Μπαταρίες που μπορείτε και δεν μπορείτε να χρησιμοποιήσετε με τη μηχανή σας

Στον παρακάτω πίνακα, η ένδειξη υποδεικνύει ότι η μπαταρία μπορεί να χρησιμοποιηθεί, ενώ η ένδειξη υποδεικνύει ότι δεν μπορεί να χρησιμοποιηθεί.

Τύπος μπαταρίας | Παρέχεται | Υποστηριζόμενη | Επαναφορτιζόμενη
Αλκαλικές μπαταρίες LR6 (μέγεθος AA)* |  |  |
HR15/51: HR6 (μέγεθος AA) Μπαταρίες νικελίου-υδριδίου μετάλλου* |  |  |
ZR6 (μέγεθος AA) Μη επαναφορτιζόμενες μπαταρίες οξυνικελίου* |  |  |
Μπαταρίες λιθίου |  |  |
Μπαταρίες μαγγανίου |  |  |
Μπαταρίες νικελίου-καδμίου (Ni-Cd) |  |  |

* Πριν από τη χρήση μπαταριών, διαβάστε τις παρακάτω προφυλάξεις για κάθε τύπο μπαταρίας.
Για τις μπαταρίες που δεν υποστηρίζονται, η λειτουργική απόδοση δεν μπορεί να διασφαλιστεί σε περίπτωση πτώσης της τάσης ή πρόκλησης άλλων προβλημάτων που οφείλονται στη φύση της μπαταρίας.

### Σχετικά με τις αλκαλικές μπαταρίες (παρέχονται) / με τη μη επαναφορτιζόμενη μπαταρία οξυνικελίου (πωλείται χωριστά)

- Οι αλκαλικές μπαταρίες / η μη επαναφορτιζόμενη μπαταρία οξυνικελίου δεν είναι επαναφορτιζόμενες.

- Οι αλκαλικές μπαταρίες / η μη επαναφορτιζόμενη μπαταρία οξυνικελίου έχουν μικρότερη διάρκεια ζωής συγκριτικά με τις μπαταρίες νικελίου-υδριδίου μετάλλου. Για το λόγο αυτό, η συσκευή ενδέχεται να απενεργοποιηθεί ακόμα και αν η ένδειξη του υπολειπόμενου φορτίου υποδεικνύει επαρκή εναπομένουσα διάρκεια ζωής της μπαταρίας.

- Η απόδοση της μπαταρίας διαφέρει κατά πολύ ανάλογα με τον κατασκευαστή και τον τύπο μπαταρίας και, σε ορισμένες περιπτώσεις, η διάρκεια ζωής της μπαταρίας ενδέχεται να είναι εξαιρετικά σύντομη. Κάτι τέτοιο ισχύει ιδιαιτέρα σε χαμηλές θερμοκρασίες και ενδέχεται να μην μπορείτε να φωτογραφίσετε σε θερμοκρασίες χαμηλότερες των 5°C.

- Μην αναμιγνύετε καινούργιες με παλιές μπαταρίες.

- Η ένδειξη του υπολειπόμενου φορτίου ενδέχεται να μην εμφανίζει τις σωστές πληροφορίες όταν χρησιμοποιείτε αλκαλικές μπαταρίες / μη επαναφορτιζόμενη μπαταρία οξυνικελίου.

- Λόγω των χαρακτηριστικών των αλκαλικών μπαταριών / της μη επαναφορτιζόμενης μπαταρίας οξυνικελίου, υπάρχει μεγάλη διαφορά μεταξύ του διαθέσιμου χρόνου λήψης και του διαθέσιμου χρόνου αναπαραγωγής. Για το λόγο αυτό, η μηχανή ενδέχεται να απενεργοποιηθεί με το τμήμα του φακού σε εκτεταμένη θέση όταν στρέψετε το διακόπτη λειτουργιών. Στην περίπτωση αυτή, αντικαταστήστε τις μπαταρίες με καινούργιες. Η χρήση μπαταριών νικελίου-υδριδίου μετάλλου σάς επιτρέπει να φωτογραφίζετε για μεγαλύτερες χρονικές περιόδους.

### Σχετικά με τις μπαταρίες νικελίου-υδριδίου μετάλλου (πωλούνται χωριστά)

- Μην ξεκολλάτε τα εξωτερικά περιβλήματα και μην φθείρετε τις μπαταρίες. Ποτέ μην χρησιμοποιείτε μπαταρίες των οποίων τα περιβλήματα έχουν αφαιρεθεί μερικώς ή εντελώς ή μπαταρίες που έχουν οποιοδήποτε άνοιγμα. Κάτι τέτοιο ενδέχεται να οδηγήσει σε διαρροή, έκρηξη ή υπερθέρμανση της μπαταρίας και να προκληθεί έγκαυμα ή τραυματισμός. Κάτι τέτοιο ενδέχεται να προκαλέσει δυσλειτουργία του φορτιστή μπαταρίας.

- Μην μεταφέρετε ή αποθηκεύετε τις μπαταρίες νικελίου-υδριδίου μετάλλου μαζί με μεταλλικά αντικείμενα. Τα μεταλλικά αντικείμενα ενδέχεται να βραχυκυκλώσουν τους πόλους + και – και να προξενήσουν κίνδυνο υπερθέρμανσης ή πυρκαγιάς.

- Αν οι πόλοι των μπαταριών νικελίου-υδριδίου μετάλλου είναι βρώμικοι, οι μπαταρίες ενδέχεται να μην φορτίζονται σωστά. Σκουπίστε τους με ένα στεγνό πανί κλπ.

- Κατά την αγορά ή όταν οι μπαταρίες νικελίου-υδριδίου μετάλλου δεν έχουν χρησιμοποιηθεί για πολύ καιρό, ενδέχεται να μην φορτίζονται πλήρως. Αυτό είναι χαρακτηριστικό αυτού του τύπου μπαταρίας και όχι δυσλειτουργία. Αν συμβεί κάτι τέτοιο, η επανειλημμένη πλήρης αποφόρτιση και επαναφόρτιση των μπαταριών θα πρέπει να διορθώσει το πρόβλημα.

- Αν επαναφορτίσετε τις μπαταρίες νικελίου-υδριδίου μετάλλου προτού εξαντληθεί πλήρως το υπάρχον φορτίο, η ένδειξη χαμηλής μπαταρίας ενδέχεται να εμφανιστεί πιο νωρίς από το αναμενόμενο. Αυτό ονομάζεται "φαινόμενο μνήμης".* Αν προκύψει αυτό το πρόβλημα, μπορείτε να το διορθώσετε φορτίζοντας τις μπαταρίες μόνο αφού εξαντληθεί το υπάρχον φορτίο.

* Το "φαινόμενο μνήμης" – η κατάσταση κατά την οποία η χωρητικότητα της μπαταρίας μειώνεται προσωρινά.

- Για να αποφορτίσετε πλήρως τις μπαταρίες, θέστε τη μηχανή στη λειτουργία παρουσίασης και αφήστε την στην κατάσταση αυτή μέχρι οι μπαταρίες να εξαντληθούν.

- Μην αναμιγνύετε καινούργιες με χρησιμοποιημένες μπαταρίες.

- Μην εκθέτετε την μπαταρία σε νερό. Η μπαταρία δεν είναι αδιάβροχη.

Πίσω στην κορυφή